چاغی (آن لائن) ایف سی بلوچستان ساﺅتھ نا پارت آ دالبندین ایف سی ناکنڈآن ضلع چاغی نا کیہی علاقہ غاتے ٹی راشن بشخنگا‘ ایف سی حوالی نارد اٹ ایف سی بلوچستان ساﺅتھ ناکنڈآن کورونا دَین نا گمانی رکھی گام گیج آتا رد اٹ لاک ڈاﺅن نا سوب آن اُراتے ٹی راشن بشخنگ نا چرجوئی نا بناءِ کننگانے‘ دا رد اٹ ایف سی دالبندین نا کارندہ غاک دالبندین، چاغی برابچہ، چہتر و یک مچ نا جتا جتا علاقہ غاتے ٹی 250 نا کچ غریب خاہوت آتے ٹی اوفتا اُراتا درگہ غاتیا راشن بشخار ہرافک لاک ڈاﺅن ناسوب آن زرگزرانی مشکل آتا گواچی ئسر‘ غریب خاہوت آک ایف سی بلوچستان ساﺅتھ نا آئی جی تون اوار بڑزکو کمامدار آتا منت ءِ ہرفیر کہ او دا مشکل ساہت اٹ راشن سر کرسا زرگزرانی مشکل آتے ٹی کمتی ایسر۔
